Nova kinosenter
Prinsen kinosenter
**Trondheim Kino** driver to kinoer i Trondheim, Prinsen kino og Nova kino og er et aksjeselskap som er heleid av Trondheim kommune.

Selskapets administrerende direktør er fra 2013 Arild Kalkvik.

Historie
--------

Trondheim Kino ble opprettet i 1918 som følge av at Stortinget fem år før ga kommunestyrene rett til å gi konsesjoner for kinodrift. Trondheim kommune overtok det da privateide *Verdensteateret* på Circus-tomta i Prinsens gate, som tidligere hadde vært Nordens største kino med 1150 sitteplasser, og dets direktør Hans Kunig ble da den første kommunale kinobestyrer. Kinosenteret har blitt ombygd i flere omganger og Prinsen Kino framstår i dag som et moderne kinosenter med åtte saler.

Trondheim Kino inngikk i 1938 en avtale med Folkets hus om kinodrift og seks år senere ble kinoen åpnet under navnet *Sentrum Kino*. Denne var i drift fram til 1993, da den store salen ble bygd om til fem saler og omdøpt til *Nova Kinosenter* 1994. Kinosenteret ble ytterligere ombygd i perioden 2003–2004 og fikk da ytterligere seks saler. Novas storsal, Liv Ullmann-salen, har blitt modernisert flere ganger, sist i 2013 med nytt lerrett og helt nytt Atmos lydsystem.

I Trondheims nabokommune Strinda var ikke kommunestyret interesserte i å drive kino og lot heller distributørene *Metro-Goldwyn* og *Universal Pictures* drive Rosendal Kino fram til 1929, da Trondheim Kino fikk leie lokalene. Trondheim kommune kjøpte kinobygningen i 1957. Rosendal er nå nedlagt og bygningen solgt til private investorer. Bygningen er nå oppusset og utvidet til et nytt teaterhus. Og våren 2019 flyttet det tidligere Teater Avant Garden inn, og skiftet samtidig navn til Rosendal Teater.

Trondheim Kino drev også i mange år kino i Heimdal samfunnshus under navnet Heimdal Kino.

Trondheim Kino var i perioden 1992–2000 organisert som kommunal bedrift, og ble heleid kommunalt aksjeseskap fra 2000. 

Fra 2005 har Trondheim internasjonale filmfestival – Kosmorama hatt sine visninger på Trondheim Kino.

Saler
-----

Trondheim Kinos to kinosentere har følgende saler og systemer:

### Prinsen kino

|  |  |  |  |  |  |  |
| --- | --- | --- | --- | --- | --- | --- |
| **Sal** | **Seter** | **Lyd** | **Bilde** | **3D** | **Projektor** | **Server** |
| 1 | 53 | 5.1 | 2K 24fps | Nei | Christie CP2220 | Doremi DCP-2K4 |
| 2 | 136 | 7.1 | 2K 24fps | Ja | Christie CP2220 | Doremi DCP-2K4 |
| 3 | 156 | 7.1 | 2K 24fps | Ja | Christie CP2220 | Doremi DCP-2K4 |
| 4 | 38 | 7.1 | 2K HFR | Ja | Christie CP2230 | Doremi Show Vault |
| 5 | 254 | 7.1 | 4K HFR | Ja | Christie CP2230 | Doremi Show Vault |
| 6 | 248 | Atmos | 4K HFR | Ja | Christie CP2230 | Doremi Show Vault |
| 7 | 76 | 5.1 | 2K 24fps | Nei | Christie CP2220 | Doremi DCP-2K4 |
| 8 | 76 | 5.1 | 2K 24fps | Nei | Christie CP2220 | Doremi DCP-2K4 |
|

### Nova Kinosenter

|  |  |  |  |  |  |  |
| --- | --- | --- | --- | --- | --- | --- |
| **Sal** | **Seter** | **Lyd** | **Bilde** | **3D** | **Projektor** | **Server** |
| 1 | 439 | Atmos | 4K HFR | Ja | Christie CP2230 | Doremi Show Vault |
| 2 | 113 | 5.1 | 2K 24fps | Ja | Christie CP2220 | Doremi DCP-2K4 |
| 3 | 115 | 5.1 | 2K 24fps | Nei | Christie CP2220 | Doremi DCP-2K4 |
| 4 | 92 | 5.1 | 2K 24fps | Ja | Christie CP2220 | Doremi DCP-2K4 |
| 5 | 90 | 5.1 | 2K 24fps | Nei | Christie CP2220 | Doremi DCP-2K4 |
| 6 | 61 | 7.1 | 2K 24fps | Nei | Christie CP2220 | Doremi DCP-2K4 |
| 7 | 98 | 7.1 | 2K 24fps | Nei | Christie CP2220 | Doremi DCP-2K4 |
| 8 | 61 | 7.1 | 2K 24fps | Nei | Christie CP2220 | Doremi DCP-2K4 |
| 9 | 104 | 7.1 | 2K 24fps | Nei | Christie CP2220 | Doremi DCP-2K4 |
| 10 | 69 | 7.1 | 2K 24fps | Nei | Christie CP2220 | Doremi DCP-2K4 |
| 11 | 63 | 7.1 | 2K 24fps | Nei | Christie CP2220 | Doremi DCP-2K4 |

**Nova sal 1** har 5 frontkanaler (5 4-veis høytalerstabler) montert bak lerrettet, 40 surround kanaler montert langs veggene og i taket og 3 dypbass kanaler (en bak lerrettet og en på hver side bak i salen). For å kunne sammenligne med de andre salene som er enten 5.1 eller 7.1 kan det altså sies at lydsystemet i salen er 45.3.

Lydsystemet drives av 34 QSC forsterkere som kan levere totalt 62000 Watt (62 Kilowatt) og styres av en Dolby CP850 lydprosessor.

Referanser
----------

1. ↑  «Saler og teknisk utrustning - Trondheimkino». *www.trondheimkino.no*. Arkivert fra originalen 20. desember 2015. Besøkt 29. desember 2015.

Litteratur
----------

Trond E. Haugan: *Byens magiske rom: Historien om Trondheim kino* (Tapir Akademisk Forlag, 2008, ISBN 9788251922425) fås i billettluka på Prinsen.

Eksterne lenker
---------------

* 
* Dolby Atmos Arkivert 27. mars 2014 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN
 |